Lactarius atlanticus

Lactarius atlanticus Russulaceae familiako onddo espezie bat da. Usain txarra du, jangarritasuna zalantzazkoa, hobe ez jatea.

 Deskribapena 
Kapela: 4 eta 8 cm bitarteko diametrokoa, ganbiletik laura eta inbutu forman (batzuetan titi batekin), ertz ildaskatu gabea, inkurbatua, irregularki izurtua. Azal distiratsua, lehorra, zimurtsu samarra, teila kolorekoa (adreilu-gorria).

Orriak: Adnatuak edo zertxobait dekurrenteak, anastomosatuak (elkarri itsatsita), hori-laranja kolorekoak.

Hanka: 5 eta 10 cm bitarteko garaierakoa, kapelaren kolorekoa, zilindrikoa, kurbatua, oinarri bereizgarriarekin, ile gorri txikiz (1-3 mm) eta pruina zuri-okrez estalita dagoelako. Latex zuria, urtsua, urria, mikatza 

Haragia: Zurixka. Txikoriaren, zimitzen edo untzaren usain txarra izaten du, zaporea gozoa. Espora-jalkina okre-krema kolorekoa.

Etimologia: Lactarius terminoa "lac" "lactis", esnetik dator, esneari dagokio. Latexa jariatzen dutelako ebakitzean edo haustean 

 Jangarritasuna 
Kalitate txikiko jangarria.

 Nahasketa arriskua 
Lactarius mitissimus delakoarekin nahas daiteke, honek hostogalkorretan irteten du. Baita Lactarius auranticus espeziearekin ere, hau koniferoetan hazten da.

 Sasoia eta lekua 
Udazkenean eta neguan. Faszikulatuak hazten dira (oinak elkartuak). Arteen eta artelatzen azpian, sastrakadietan, baso baxuetan. Klima atlantikoetan eta mediterraneokoetan. Oinarrizko lurzoruetan.

 Banaketa eremua 
Euskal Herria, Frantzia, Espainia, Italia.

 Erreferentziak 

 Kanpo estekak 

Kategoria:Lactarius
Kategoria:Frantziako onddoak
Kategoria:Espainiako onddoak
Kategoria:Italiako onddoak